《为刘幼云编修廷琛题九峰读书图》
清代·李希圣

大冠高盖黄尘底，晚得刘侯差自喜。一卷匡庐独往图，悄然著我千岩里。

金华贵人一字无，佩玉鸣裾工走趋。仕宦不达坐读书，君之此计愚且迂。

山中花开酒应熟，卖书来问东家屋。我亦平生江海心，岁晚从君喂黄犊。

作者简介：希圣（1864年-1905年）清末官员，诗人。字亦元，号卧公，湖南湘乡（长沙）人。生于清穆宗同治三年，卒于德宗光绪三十一年，年四十二岁。光绪十八年（1892）进士。官刑部主事，荐举经济特科。初治训诂，通古今治法，尝纂《光绪会计录》以总综财赋，又草《律例损益议》，张百熙等极重之。百熙奉诏管学，引以为助。希圣通籍后始学为诗，有作必七律，以玉溪生（李商隐）自许，著有《雁影斋诗存》，传于世。